**Pirkimo sutartis [CPO pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinamas – Užsakovu), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinamas - Tiekėju),

toliau kartu vadinami Šalimis, vadovaudamiesi dinaminės pirkimo sistemos Nr. [...] (toliau – DPS) pagrindu įvykusiu medicininių testų konkrečiu pirkimu Nr. [....], sudarome šią sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## 1.1.1. Centrinė perkančioji organizacija (CPO LT) – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai;

## 1.1.2. Elektroninis katalogas – CPO LT priklausanti informacinė sistema, kurioje vykdomi užsakymai. Interneto adresas <http://www.cpo.lt>;

## 1.1.3. Prekė (-ės) - toliau – Tiekėjo pagal Pirkimo sutartį tiekiamos prekės.

# Pirkimo sutarties dalykas

## Pirkimo sutartimi Tiekėjas įsipareigoja Užsakovui tiekti Pirkimo sutarties priede nurodytas Prekes, o Užsakovas įsipareigoja priimti tinkamai pristatytas Prekes ir sumokėti už jas Pirkimo sutartyje nustatytomis sąlygomis ir tvarka.

# Šalių teisės ir pareigos

## Tiekėjas įsipareigoja:

## Pristatyti Prekes per Pirkimo sutartyje nurodytą terminą Užsakovo nurodytu adresu (-ais);

## Užtikrinti, kad tiekiamos Prekės atitiktų visus, su jų tiekimu ir kokybe susijusių teisės aktų reikalavimus;

## Užtikrinti, kad tiekiamos Prekės būtų kokybiškos ir atitiktų Pirkimo sutarties priede nurodytą Prekių techninę specifikaciją, Prekių gamintoją bei Prekės pavadinimą;

## 3.1.4. Užtikrinti Prekių pasiūlą visą Pirkimo sutarties galiojimo laikotarpį;

## 3.1.5. Be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

## 3.1.6. Užsakovo prašymu pateikti duomenis, pagrindžiančius taikomą pridėtinės vertės mokesčio (PVM) tarifą.

3.1.7. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

3.1.8. Užsakovui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo.

## Tiekėjas turi teisę:

* + 1. Gauti visą informaciją, reikalingą tinkamam Pirkimo sutarties vykdymui;
		2. Sutartinių įsipareigojimų vykdymui pasitelkti šiuos subtiekėjus: [pavadinimas (-ai)];
		3. Pirkimo sutartyje nustatyta tvarka prašyti Užsakovo pratęsti Prekių pristatymo terminą.

## Tiekėjas turi visas Pirkimo sutartyje bei Lietuvos Respublikos galiojančiuose teisės aktuose numatytas teises ir pareigas.

## Užsakovas įsipareigoja:

* + 1. Sudaryti visas nuo Užsakovo priklausančias būtinas sąlygas Tiekėjui tiekti Pirkimo sutartyje numatytas Prekes;
		2. Per Pirkimo sutarties galiojimo terminą nupirkti ne mažiau kaip [nuo 70 iki 100] procentų kiekvienos Pirkimo sutarties priede nurodytos Prekės vienetų;
		3. Priimdamas Prekes jas patikrinti ir įsitikinti, kad pristatomos Prekės atitinka Pirkimo sutarties reikalavimus;
		4. Už tinkamai pristatytas Prekes atsiskaityti su Tiekėju Pirkimo sutartyje nustatytomis sąlygomis ir tvarka.

## Užsakovas turi teisę:

## Nepriimti Pirkimo sutarties reikalavimų neatitinkančių Prekių;

## Prašyti Tiekėjo pateikti duomenis, pagrindžiančius taikomą pridėtinės vertės mokesčio (PVM) tarifą;

## Prašyti Tiekėjo pateikti visus Prekių atitikimą Pirkimo sutarties priede nurodytai Prekių techninei specifikacijai pagrindžiančius dokumentus;

## Įsigyti Pirkimo sutarties priede nenurodytų, tačiau su pirkimo objektu susijusių prekių, neviršijant 10 (dešimt) procentų pradinės Pirkimo sutarties vertės;

## Pirkimo sutartyje nustatyta tvarka tiesiogiai atsiskaityti su subtiekėjais;

3.5.6. Prašyti Tiekėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.1.7. ir 3.1.8. reikalavimams.

3.5.7. Nustačius, kad Prekės (jų sudėtinės dalys, kai taikoma – pakuotės) neatitinka Pirkimo sutarties 3.1.7. ir 3.1.8. punktų nuostatų, reikalauti Tiekėjo pakeisti Prekes į atitinkančias.

## 3.6. Užsakovas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises ir pareigas.

# Prekių užsakymas, pristatymas ir priėmimas

## Atskiri Prekių užsakymai pateikiami Šalims priimtinu būdu (el. paštu, elektronine užsakymo sistema ar kt.). Atskirame Prekių užsakyme turi būti nurodomas Prekių kiekis ir Pirkimo sutartyje numatytas pristatymo vietos adresas (-ai). Siekiant skatinti aplinkos užterštumo mažinimą, atskiro užsakymo vertė negali būti mažesnė nei 50 (penkiasdešimt) eurų su PVM, išskyrus atvejus:

## kai visa sutarties vertė mažesnė nei 50 (penkiasdešimt) eurų su PVM – tokiu atveju užsakomos visos Pirkimo sutartyje nurodytos Prekės;

## kai atliekamas paskutinis užsakymas;

## kai dėl mažesnės nei 50 (penkiasdešimt) eurų su PVM užsakymo vertės Šalys susitaria abipusiu Šalių sutarimu.

## Prekių pristatymo terminas ne ilgiau kaip: terminas [nuo 2 iki 10 darbo dienų] kai atskiro Prekių užsakymo kaina mažesnė nei 3000 Eur be PVM; [nuo 4 iki 12 darbo dienų] kai atskiro Prekių užsakymo kaina lygi arba didesnė nei 3000 Eur be PVM ir mažesnė nei 10000 Eur be PVM; [nuo 8 iki 14 darbo dienų] kai atskiro Prekių užsakymo kaina lygi arba didesnė nei 10000 Eur be PVM.

## Prekių pristatymo vieta: [Prekių pristatymo adresas (-ai)].

## Tiekėjas pristato Prekes Užsakovui pagal tarptautinių prekybos sutarčių sąlygas „Incoterms“. Pristatymo sąlygos – DDP (pristatyta, muitas sumokėtas).

## Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Tiekėjui.

## Tiekėjas pristato Pirkimo sutarties priede nurodytos Prekių techninės specifikacijos reikalavimus atitinkančias, naujas, nenaudotas, neturinčias paslėptų trūkumų bei defektų Prekes, nepažeistoje gamintojo pakuotėje. Prekės turi būti pristatomos su nurodytais galiojimo terminais ir visa būtina dokumentacija, įskaitant Prekių naudojimo instrukciją lietuvių ir (arba)anglų kalbomis (*jei taikoma*).

## Tiekėjas pasirūpina, kad Prekės būtų pristatytos į priėmimo vietą, suderinus su Užsakovu, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą.

## Užsakovas pasirašo priėmimo-perdavimo aktą (ar kitą priėmimą-perdavimą patvirtinantį dokumentą, pvz. sąskaitą faktūrą), jei Prekės atitinka Pirkimo sutarties reikalavimus ir yra tinkamai pristatytos. Šio dokumento pasirašymo diena laikoma Prekių perdavimo (pristatymo) diena. Užsakovas pasirašydamas priėmimo-perdavimo aktą garantuoja, kad priima tinkamą Prekių kiekį ir Prekės atitinka Pirkimo sutarties priede nurodytą techninę specifikaciją.

## Po priėmimo-perdavimo akto (ar kito lygiaverčio dokumento) pasirašymo Prekių atsitiktinio praradimo rizika tenka Užsakovui. Priėmimo-perdavimo akto pasirašymo (kai jis pasirašytas abiejų Šalių) momentas laikomas Prekės pristatymo momentu.

## Jei atsiranda priežastys, dėl kurių Prekių pristatymas laiku tampa neįmanomas, Tiekėjas, ne vėliau kaip per 2 (dvi) darbo dienas nuo minėtų priežasčių atsiradimo dienos, gali paprašyti pratęsti Prekių pristatymo terminą:

## 4.10.1. Kai Užsakovas nevykdo savo įsipareigojimų pagal Pirkimo sutartį;

## 4.10.2. Dėl nenugalimos jėgos (force majeure) aplinkybių.

## Terminas gali būti pratęstas iki nebeliks 4.10. punkte nurodytų priežasčių.

# Kaina ir atsiskaitymo sąlygos

## Pirkimo sutartis yra fiksuoto įkainio sutartis, kurios pradinė vertė yra lygi Pirkimo sutarties priede Nr. 1 nurodytų Prekių kiekių ir Tiekėjo pasiūlytų šių Prekių kainų sandaugų sumai be PVM.

## Į Prekės kainą (įkainį) yra įskaičiuotos visos tinkamam Pirkimo sutarties įgyvendinimui reikalingos išlaidos, įskaitant Prekių pristatymo išlaidas bei mokesčius.

## Tiekėjas Prekėms taiko tokį PVM tarifą, koks Pirkimo sutarties priede nurodytoms Prekėms yra taikomas pagal Lietuvos Respublikoje galiojančius teisės aktus.

## Už tinkamai pristatytas Prekes Užsakovas atsiskaito ne vėliau kaip per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

## Bet kuri Pirkimo sutarties Šalis Pirkimo sutarties galiojimo metu turi teisę inicijuoti Pirkimo sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu (06 Sveikata) vartotojų kainų pokytis (k), apskaičiuotas kaip nustatyta 5.5.3 punkte, viršija 3 (tris) procentus. Įkainių perskaičiavimas (keitimas) gali būti inicijuojamas ne dažniau kaip kas 6 mėn. nuo paskutinio perskaičiavimo pagal šį punktą dienos. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo:

## 5.5.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę.

## 5.5.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

## 5.5.3. Nauji įkainiai apskaičiuojami pagal formulę:

## a1 = a + (k/100 x a), kur

## a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

## a1 – perskaičiuotas (pakeistas) įkainis (Eur be PVM)

## k – Pagal (06 Sveikata) vartotojų kainų indeksą apskaičiuotas (06 Sveikata) vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

## k = Ind(naujausias) / Ind(pradžia) x 100 – 100 (proc.), kur

## Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas (06 Sveikata) vartotojų kainų indeksas.

## Ind(pradžia) – laikotarpio pradžios datos (mėnesio) (06 Sveikata) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

## 5.5.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Lietuvos Statistikos Departamentas pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ nurodomas iki keturių skaitmenų po kablelio.

## 5.5.5. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.

## 5.5.6. Susitarimas dėl kainos perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos.

## 5.5.7. Prekės kaina (įkainis) keičiama ir pasikeitus pridėtinės vertės mokesčio (PVM) tarifui. Naujas PVM tarifas taikomas visoms po oficialaus naujo PVM tarifo įsigaliojimo momento pristatomoms Prekėms.

## ~~Prekės kainos (įkainio) ir pradinės Pirkimo sutarties vertės perskaičiavimas dėl kitų mokesčių pasikeitimo, bendro kainų lygio kitimo ar kitais atvejais nebus atliekamas.~~

## Už Pirkimo sutarties priede nenurodytas, tačiau su pirkimo objektu susijusias Prekes, bus apmokėta ne didesnėmis nei šių Prekių atskiro užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.

## Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

## Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

## 5.9.1. Subtiekėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;

## 5.9.2. Subtiekėjas, prieš pateikdamas sąskaitą faktūrą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas faktūras atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas faktūras Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų faktūrų sumų;

## 5.9.3. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui;

## 5.9.4. Atsiskaitymai su subtiekėju atliekami trišalėje sutartyje nurodytomis kainomis;

## 5.9.5. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti faktiniai kiekiai / apimtys / mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita;

## 5.9.6. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

5.10. [Avansiniai mokėjimai nėra numatyti]

*arba*

5.10. [Avansinio mokėjimo tvarka:

5.10.1. Tiekėjui paprašius, Užsakovas sumoka avansą – ne daugiau kaip [perkančiosios užsakymo metu nurodytas procentas ] procentų Pirkimo sutarties kainos. Dėl išankstinio mokėjimo Tiekėjas turi kreiptis per 20 darbo dienų po Pirkimo sutarties pasirašymo, pateikdamas išankstinio mokėjimo sąskaitą faktūrą ir išankstinio mokėjimo grąžinimo garantiją – banko garantiją ar draudimo bendrovės laidavimo raštą, kuriame būtų nurodyta privaloma sąlyga pagal pirmą pareikalavimą (užtikrinimo sąlygos: avanso dydžio užtikrinimo suma; galiojimo laikas - išankstinio mokėjimo užtikrinimo garantija turi galioti tol, kol bus užskaitytas išankstinis mokėjimas; besąlyginis ir neatšaukiamas įsipareigojimas  sumokėti užtikrinimo sumą ne ginčo tvarka per nustatytą terminą, gavus pirmą raštišką užsakovo reikalavimą mokėti, patvirtinantį: a) kad Tiekėjas pagal Pirkimo sutarties sąlygas negražino išankstinio mokėjimo ir b) sumą, kurios Tiekėjas negrąžino.). Tiekėjas banko garantiją ar draudimo bendrovės laidavimo raštą turi iš anksto suderinti su Užsakovu. Užsakovas sumoka avansu per 30 darbo dienų nuo išankstinio mokėjimo sąskaitos faktūros ir išankstinio mokėjimo grąžinimo garantijos gavimo dienos. Sumokėto avanso suma išskaitoma iš mokėjimo sumos. Tuo atveju, jei Pirkimo sutartis neįvykdyta ar įvykdyta nepilnai, išmokėta ir neužskaityta avanso suma grąžinama užsakovui. Jei išankstinio mokėjimo grąžinimą užtikrinantis bankas ar draudimo bendrovė taptų nemokiu (-ia), paskelbtų apie ketinimą nebevykdyti įsipareigojimų ar iš kitų aplinkybių būtų aišku, jog nebegalės įvykdyti prisiimtų įsipareigojimų, Užsakovas gali reikalauti, kad Tiekėjas pateiktų naują išankstinio mokėjimo grąžinimo užtikrinimą, atitinkantį šio punkto reikalavimus;

5.10.2. Kai išmokėtas avansas, už Prekes pradedama mokėti, kai užskaityta visa išankstinio mokėjimo suma.]

# Atsakomybė

## Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## Jei Tiekėjas ne dėl Užsakovo kaltės vėluoja pristatyti visas ar kai kurias Prekes iki numatyto termino, Tiekėjas įsipareigoja Užsakovui mokėti 0,05 procentų dydžio delspinigius nuo nepristatytų Prekių kainos už kiekvieną termino praleidimo dieną.

## Jei ne dėl Užsakovo kaltės Tiekėjas nepristato Prekių Pirkimo sutartyje nustatytais terminais, Užsakovo reikalavimu Tiekėjas įsipareigoja mokėti 0,05 procentų dydžio delspinigius nuo nepristatytų Prekių vertės už kiekvieną Prekių pristatymo termino praleidimo dieną.

## Pirkimo sutartį ar jos dalį nutraukus dėl Tiekėjo sutartinių įsipareigojimų nevykdymo, Tiekėjas sumoka Užsakovui 10 (dešimties) procentų baudą nuo nepristatytų Prekių vertės.

## Pirkimo sutarties ar jos dalies nutraukimas nepanaikina teisės reikalauti sumokėti delspinigius, numatytus Pirkimo sutartyje už sutartinių įsipareigojimų nevykdymą iki Pirkimo sutarties/Pirkimo sutarties dalies nutraukimo.

## Užsakovas turi teisę priskaičiuotų netesybų suma mažinti savo piniginę prievolę Tiekėjui.

## Jei ne dėl Tiekėjo kaltės Užsakovas sutartyje nustatytais terminais nesumoka už tinkamas Prekes pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos faktūros apmokėjimo termino praleidimo dieną.

## Pirkimo sutarties 3.1.1.-3.1.3. punktuose nurodytų sutartinių įsipareigojimų dėl kiekvienos Prekės atskirai nevykdymas ilgiau kaip 20 darbo dienų yra laikomas esminiu Pirkimo sutarties pažeidimu.

## Užsakovui neįvykdžius pareigos per Pirkimo sutarties galiojimo terminą nupirkti ne mažiau kaip [nuo 70 iki 100] procentų kiekvienos Pirkimo sutarties priede nurodytos Prekės vienetų ir Šalims nepratęsus Pirkimo sutarties galiojimo, Užsakovas sumoka 10 (dešimties) procentų nuo nenupirktų Prekių vertės dydžio baudą, išskyrus atvejus, kai Pirkimo sutartis nutraukiama dėl Tiekėjo kaltės arba abipusiu Šalių susitarimu.

## Pirkimo sutartį nutraukus dėl vienos Šalies sutartinių įsipareigojimų nevykdymo, kita Šalis gali reikalauti atlyginti dėl to patirtus nuostolius.

# Force Majeure

## Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarčiai taikytina teisė ir ginčų sprendimas

## Šalys susitaria, kad visi Pirkimo sutartyje nereglamentuoti klausimai sprendžiami vadovaujantis Lietuvos Respublikos teise.

## Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Ginčo pradžia laikoma rašto, pateikto paštu, faksu ar asmeniškai Pirkimo sutarties Šalių Pirkimo sutartyje nurodytais adresais, kuriame išdėstoma ginčo esmė, įteikimo data.

## Jei ginčo negalima išspręsti derybomis per maksimalų 20 (dvidešimties) darbo dienų laikotarpį nuo dienos, kai ginčas buvo pateiktas sprendimui, ginčas perduodamas spręsti Lietuvos Respublikos teismui.

# Pirkimo sutarties pakeitimai

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama, kai Užsakovui atsiranda poreikis įsigyti Pirkimo sutarties priede nurodytų Prekių papildomą kiekį neviršijant 10 (dešimt) procentų pradinės Pirkimo sutarties vertės. Už papildomai įsigyjamas Pirkimo sutarties priede nurodytas Prekes bus apmokėta pagal šiame priede nurodytas Prekių kainas.

## Pirkimo sutartyje nurodytas Prekės tiekimo terminas gali būti keičiamas Šalių susitartam laikotarpiui ar visai Pirkimo sutarties trukmei, atsiradus Pirkimo sutarties 4.10 punkte nurodytoms aplinkybėms.

## Pirkimo sutarties vykdymo metu, jei Prekės gamintojas Pirkimo sutarties priede nurodytos Prekės nebegamina, Tiekėjas gali pristatyti už tą pačią kainą kitą Prekę, atitinkančią Pirkimo sutarties priede Prekei nustatytą techninę specifikaciją, arba geresnės techninės specifikacijos Prekę, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Pirkimo sutarties priede nurodytos Prekės.

## Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų.

## Apie keičiamus ir/ar naujai pasitelkiamus subtiekėjus Tiekėjas turi informuoti Užsakovą raštu nurodant subtiekėjo keitimo priežastis ir gauti Užsakovo rašytinį sutikimą.

## Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama ir kitomis joje nustatytomis sąlygomis ir tvarka (jei taikoma), taip pat Viešųjų pirkimų įstatyme nustatytais pagrindais.

## Įvertinus visuotinai žinomas rizikas, susijusias su užkrečiamų ligų, įskaitant, bet neapsiribojant, koronovirusinės infekcijos (COVID -19) plitimu ir taikomas priemones asmenų sveikatai užtikrinti, Prekių teikimo sąlygos ir terminai sutarties vykdymo metu gali būti laikinai keičiami, atsižvelgiant į valstybės, savivaldybių institucijų privalomus sprendimus (aktus) ir rekomendacijas, įskaitant ir juos įgyvendinant priimamus kitus sprendimus (aktus), kuriais taikomi ribojimai įprastiniam Pirkimo sutarties šalies veiklos organizavimui. Šalis, kurios veiklai yra taikomi šiame sutarties punkte nustatyti ribojimai, privalo nedelsiant, bet ne vėliau kaip per 5 (penkias) darbo dienas informuoti apie tai kitą Pirkimo sutarties šalį. Pakeistos Prekių teikimo sąlygos ir terminai tokiais atvejais taikomi laikinai, iki bus taikomos veiklą ribojančios priemonės.

## Visi Pirkimo sutarties pakeitimai įforminami atskiru rašytiniu Šalių sutarimu.

9.10. Pirkimo sutarties vykdymo metu Prekės gali būti keičiamos, Užsakovui pareikalavus, kad Prekės atitiktų Pirkimo sutarties 3.1.7. ir 3.1.8. reikalavimus.

# Pirkimo sutarties galiojimas

## Pirkimo sutartis įsigalioja ją pasirašius abiem Pirkimo sutarties Šalims.

## Pirkimo sutartis galioja kol Užsakovas nenuperka 100 (šimto) procentų kiekvienos Pirkimo sutarties priede nurodytos Prekės vienetų, bet ne ilgiau nei [Užsakovo pasirinkta Pirkimo sutarties galiojimo trukmė mėnesiais nuo 1 iki 12 ] mėnesių nuo Pirkimo sutarties įsigaliojimo dienos.

## Užsakovui Pirkimo sutarties galiojimo metu nenupirkus 100 (šimto) procentų bent vienos Pirkimo sutarties priede nurodytos Prekės vienetų, Pirkimo sutartis abipusiu Šalių sutarimu gali būti pratęsiama ne ilgesniems kaip 6 (šešių) mėnesių laikotarpiams iki Užsakovas nupirks 100 procentų kiekvienos Pirkimo sutarties priede nurodytos Prekės vienetų. Bendra Pirkimo sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## Pirkimo sutartis gali būti nutraukta abipusiu Šalių sutarimu.

## Užsakovas, įspėjęs Tiekėją prieš 10 kalendorinių dienų, gali raštišku pranešimu vienašališkai nutraukti Pirkimo sutartį dėl esminio Pirkimo sutarties pažeidimo arba kitais, Viešųjų pirkimų įstatyme nustatytais, pagrindais. Nutraukus Pirkimo sutartį ar jos dalį dėl Tiekėjo esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## Tiekėjas gali raštišku pranešimu nutraukti Pirkimo sutartį įspėjęs Užsakovą prieš 10 (dešimt) kalendorinių dienų šiais kai Užsakovas nevykdo savo įsipareigojimų pagal Pirkimo sutartį ilgiau kaip 30 (trisdešimt) kalendorinių dienų.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį, kaip tai numatyta Pirkimo sutarties nuostatose.

10.8 Užsakovas turi teisę vienašališkai nutraukti Pirkimo sutartį kitais, Viešųjų pirkimų įstatyme nustatytais, pagrindais.

10.9. Tiekėjas, nesikreipdamas į teismą, gali vienašališkai nutraukti Pirkimo sutartį, kai Tiekėjo tiekiamų prekių kaina padidėja iš esmės, o kainos padidėjimas sudaro ne mažiau kaip 10 proc. Pradinės sutarties vertės (įvertinus jos indeksavimą pagal 5.5. punktą), bet Užsakovui vengiant arba atsisakant sudaryti susitarimą dėl kainos keitimo pagal Pirkimo sutarties 5.5. punktą, per 5.5.6 papunktyje nustatytą terminą ir Užsakovas neištaiso pažeidimo gavęs Tiekėjo pretenziją.

# Baigiamosios nuostatos

## Pirkimo sutartis yra elektroniniu būdu suformuota CPO LT Elektroniniame kataloge remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.

## Pirkimo sutarties priedas yra neatskiriama sudedamoji Pirkimo sutarties dalis.

## Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

## Pirkimo sutartis yra vieša. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys įsipareigoja neatskleisti tretiesiems asmenims Pirkimo sutarties turinio ir kitos informacijos, susijusios su Pirkimo sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalys gali pateikti pagal Pirkimo sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, Pirkimo sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.

## Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 darbo dienas nuo bent vieno kontaktinio duomens pasikeitimo.

## Pirkimo sutartis sudaryta dviem vienodą juridinę galią turinčiais egzemplioriais, po vieną kiekvienai Šaliai.

**12. Papildomos Pirkimo sutarties įvykdymo užtikrinimo priemonės**

[12.1. Papildomos Pirkimo sutarties įvykdymo užtikrinimo priemonės netaikomos.]

arba

[12.1. [TIEKĖJAS, kartu su Pirkimo sutartimi privalo pateikti UŽSAKOVUI Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei [5 –10 %] Pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio TIEKĖJO sutartinių įsipareigojimų vykdymo termino pabaigos.

12.2 Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, UŽSAKOVAS raštu pareikalauja TIEKĖJO per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei TIEKĖJAS nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą UŽSAKOVUI Pirkimo sutarties neįvykdymo (nutraukimo dėl TIEKĖJO kaltės) atveju.

12.3. Jei TIEKĖJAS nevykdo savo sutartinių įsipareigojimų UŽSAKOVUI, UŽSAKOVAS pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, UŽSAKOVAS įspėja apie tai TIEKĖJĄ ir nurodo, dėl kokio pažeidimo pateikia šį reikalavimą. Jei UŽSAKOVUI pasinaudojus Pirkimo sutarties įvykdymo užtikrinimu, TIEKĖJAS ketina toliau vykdyti sutartinius įsipareigojimus, UŽSAKOVUI sutikus leisti jam toliau vykdyti sutartinius įsipareigojimus, TIEKĖJAS privalo pateikti naują Pirkimo sutarties įvykdymo užtikrinimą 12.1 punkte nurodyta tvarka. Jei Pirkimo sutartis nutraukiama dėl TIEKĖJO kaltės, UŽSAKOVAS bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

12.4. Pirkimo sutarties įvykdymo užtikrinimo dokumentas per 5 (penkias) darbo dienas grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

12.5. Siekdamas užtikrinti Pirkimo sutarties įvykdymą TIEKĖJAS, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į UŽSAKOVO nurodytą sąskaitą banke pervesti sumą ne mažesnę nei [5 –10 %] Pirkimo sutarties vertės. Ši suma, per 5 (penkias) darbo dienas yra grąžinama TIEKĖJUI tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. TIEKĖJUI neįvykdžius savo sutartinių įsipareigojimų ar Pirkimo sutartį nutraukus dėl TIEKĖJO kaltės, visa šiame punkte nurodyta į UŽSAKOVO sąskaita pervesta suma yra negrąžinama.

12.6. Šalims raštiškai sutarus įsigyti didesnį Prekių kiekį ar Pirkimo sutarties priede nenurodytų, tačiau su pirkimo objektu susijusių Prekių, TIEKĖJAS per 5 (penkias) darbo dienas nuo susitarimo pasirašymo dienos privalo pateikti UŽSAKOVUI Pirkimos sutarties įvykdymo užtikrinimą, kurio vertė ne mažesnė kaip [5 –10 %] nuo papildomai įsigyjamų Prekių vertės.]

|  |  |  |
| --- | --- | --- |
| Užsakovas: |  | Tiekėjas: |
| [Pavadinimas, adresas]kodas ir PVM mokėtojo kodas][A/S sąskaitos Nr.][Banko pavadinimas][Tel.][El. paštas] |  | [Pavadinimas,adresas]kodas ir PVM mokėtojo kodas][A/S sąskaitos Nr.][Banko pavadinimas][Tel.][El. paštas]  |
| Atsakingas asmuo/asmenys:[vardas, pavardė, pareigos][Tel.]Už Pirkimo sutarties/jos pakeitimų paskelbimą atsakingas asmuo:[vardas, pavardė, pareigos] |  | Atsakingas asmuo/asmenys:[vardas, pavardė, pareigos][Tel.] |
| Atstovaujantis asmuo:Vardas, Pavardė: |  | Atstovaujantis asmuo:Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties [CPO LT pirkimo numeris] priedas**

|  |  |  |  |  |
| --- | --- | --- | --- | --- |
| Eil. Nr.  | Prekės techninė specifikacija, prekės pavadinimas ir gamintojas | Maksimalus kiekis vnt. | Mato vieneto kaina eurais be PVM | Suma už Prekės kiekį be PVM(3x4) |
| *1* | *2* | *3* | *4* | *5* |
| [...] | [...] | [...] | [...] | [...] |
| **Suma Eur be PVM (Pradinės Pirkimo sutarties vertė):** |  |
| **PVM suma:** |  |
| **Suma Eur su PVM:** |  |

|  |  |  |
| --- | --- | --- |
| Užsakovas: |  | Tiekėjas: |
| [Pavadinimas] |  | [Pavadinimas] |
| Atstovaujantis asmuoVardas, Pavardė: |  | Atstovaujantis asmuoVardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |